CELEX: 31992R3529
Language: el
Date: 1992-12-07
Title: Κανονισμός (ΕΟΚ) αριθ. 3529/92 της Επιτροπής της 7ης Δεκεμβρίου 1992 για την τροποποίηση του κανονισμού (ΕΟΚ) αριθ. 2294/92 για τις λεπτομέρειες εφαρμογής του καθεστώτος στήριξης των παραγωγών ελαιούχων σπόρων που αναφέρονται στον κανονισμό (ΕΟΚ) αριθ. 1765/92 του Συμβουλίου

Avis juridique important

|

31992R3529

Κανονισμός (ΕΟΚ) αριθ. 3529/92 της Επιτροπής της 7ης Δεκεμβρίου 1992 για την τροποποίηση του κανονισμού (ΕΟΚ) αριθ. 2294/92 για τις λεπτομέρειες εφαρμογής του καθεστώτος στήριξης των παραγωγών ελαιούχων σπόρων που αναφέρονται στον κανονισμό (ΕΟΚ) αριθ. 1765/92 του Συμβουλίου  

Επίσημη Εφημερίδα αριθ. L 358 της 08/12/1992 σ. 0008 - 0008 Φινλανδική ειδική έκδοση: Κεφάλαιο 3 τόμος 46 σ. 0097  Σουηδική ειδική έκδοση: Κεφάλαιο 3 τόμος 46 σ. 0097 

ΚΑΝΟΝΙΣΜΟΣ (ΕΟΚ) αριθ. 3529/92 ΤΗΣ ΕΠΙΤΡΟΠΗΣ  της 7ης Δεκεμβρίου 1992  για την τροποποίηση του κανονισμού (ΕΟΚ) αριθ. 2294/92 για τις λεπτομέρειες εφαρμογής του καθεστώτος στήριξης των παραγωγών ελαιούχων σπόρων που αναφέρονται στον κανονισμό  (ΕΟΚ) αριθ. 1765/92 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), και ιδίως το άρθρο 11 παράγραφος 1,  Εκτιμώντας:  ότι ο κανονισμός (ΕΟΚ) αριθ. 2294/92 της Επιτροπής της 31ης Ιουλίου 1992 για τις λεπτομέρειες εφαρμογής του καθεστώτος στήριξης των παραγωγών ελαιούχων σπόρων που αναφέρονται στον κανονισμό (ΕΟΚ) αριθ. 1765/92 του Συμβουλίου (2), όπως τροποποιήθηκε από  τον κανονισμό (ΕΟΚ) αριθ. 2890/92 (3), περιορίζει την επιλεξιμότητα των παραγωγών κράμβης και γογγύλης για το πλεονέκτημα της αντισταθμιστικής πληρωμής στους παραγωγούς των ποικιλιών και των ποιοτήτων σπόρων που αναφέρονται στο παράρτημα ΙΙ- ότι  διαθέτουν οι παραγωγοί συμπληρωματική ποικιλία κραμβόσπορου- ότι η ποικιλία αυτή πληροί τα κριτήρια που απαιτούνται για την επιλεξιμότητα όπως και οι ποικιλίες που είναι ήδη επιλέξιμες- ότι πρέπει, συνεπώς, να προστεθεί η ποικιλία αυτή στον παρόντα  κατάλογο, με αναδρομική ισχύ από τις 6 Αυγούστου 1992, προκειμένου να μην τιμωρηθούν οι παραγωγοί οι οποίοι είχαν σπείρει την ποικιλία αυτή από την ημερομηνία αυτή-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποικιλία κράμβης "Briol" προστίθεται στον κατάλογο των ποικιλιών που εμφαίνονται στο παράρτημα ΙΙ του κανονισμού (ΕΟΚ) αριθ. 2294/92, με ισχύ από τις 6 Αυγούστου 1992.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 6 Αυγούστου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Δεκεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 181 της 1. 7. 1992, σ. 12. (2) ΕΕ αριθ. L 221 της 6. 8. 1992, σ. 22. (3) ΕΕ αριθ. L 288 της 3. 10. 1992, σ. 10.